כבר אתמול אחר הצהריים הגיע דודו דהאן למשרדי בית"ר בבית וגן ונפגש עם משה חוגג כדי לדון בפרטי העסקה. בבית"ר עודכנו על כל הפרטים, הסכומים, אופן התשלום וחוזהו העתידי של קינדה ולאחר מכן אמרו: "זה מעבר לכך שאין לנו שום סיי, מדובר פה בתנאים שיסדרו את קינדה בחיים ואנחנו לא צריכים לעצור אותו". חוגג אף הבהיר כי הסכום שהוקצה לשחקן זר עד עתה, כ-250 אלף דולר עבור שחקן חופשי כבר לא קיים, והוא מוכן לשלם סכומים גבוהים יותר על מנת לצרף זר בעל שיעור קומה, גם אם זה יכלול דמי העברה.



בנוסף, בבית"ר עוקבים אחר ההתפתחויות בגזרת חנן ממן בהפועל באר שבע ואף ביררו פרטים על דן ביטון מלודוגורץ, אך הנושא מורכב בשלב זה. גם שמותיהם של אור דסה ומאוויס צ'יבוטה עלו על הפרק, אך בשלב זה בצוות המקצועי מתמקדים בקשר זר בכיר. "אנחנו מתמקדים ראשית בשחקן זר אחד איכותי, אם דברים לא יצלחו כל אחד מההשמות שעל הפרק עשוי להיות רלוונטי, כי השוק הישראלי מאוד מצומצם".



בנושא אחר: תובע ההתאחדות, עו"ד ניר רשף, החליט להעמיד את השחקן אנג' פרדי פלומן לדין משמעתי בגין התנהגות בלתי הולמת. כזכור, בסיום המשחק בין מכבי תל אביב לבית"ר ירושלים שנערך באצטדיון בחיפה, הקניטו אוהדי היריבה את הצרפתי, שבתגובה עלה ליציע על מנת להתעמת עם האוהדים, ונעצר על ידי המאבטחים. הדיון יתקיים ביום רביעי 15.1.20 בשעה 17:00.



(עדכון ראשון: 16:11)